Komisijos reglamentas (EB) Nr. 1526/1999
1999 m. liepos 13 d.
apibrėžiantis paraiškų, kurios gali būti patvirtintos, kiekį kiaulienos eksporto licencijoms gauti
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 16 d. Komisijos reglamentą (EB) Nr. 1370/95, nustatantį išsamias eksporto licencijų sistemos įgyvendinimo kiaulienos sektoriuje taisykles [1] su paskutiniais pakeitimais, padarytais Reglamentu (EB) Nr. 1719/98 [2], ypač į jo 3 straipsnio 4 dalį,
(1) kadangi Reglamentas (EB) Nr. 1370/95 numato specialias priemones dėl paraiškų eksporto licencijoms, susijusioms su kiekiais ir (arba) išlaidomis, kurie viršija įprastas prekybos normas ar gali viršyti, gavimo, atsižvelgiant į limitą, nurodytą Tarybos reglamento (EEB) Nr. 2777/75 8 straipsnio 11 dalyje [3], su paskutiniais pakeitimais, padarytais Komisijos reglamentu (EB) Nr. 2916/95 [4], ir (arba) atitinkamai į išlaidas per aptariamąjį laikotarpį;
(2) kadangi rinkoje gali kilti neaiškumų dėl kai kurių kiaulienos produktų; kadangi numatomas išmokų, taikomų šiems produktams, patikslinimas paskatino paraiškų gauti eksporto licencijas pateikimą dėl eksporto licencijų spekuliatyviniais tikslais; kadangi yra rizikos, kad licencijų prašomiems kiekiams išdavimas 1999 m. liepos 5 - 9 d. ir 12 - 13 d. gali viršyti kiekius, numatytus šiam produktui normaliomis rinkos sąlygomis; kadangi tai susiję su paraiškomis numatytiems produktams,
PRIĖMĖ ŠĮ REGLAMENTĄ:
1 straipsnis
Nesiimama jokių tolesnių veiksmų, atsižvelgiant į paraiškas gauti eksporto licencijas kiaulienai, pateiktas iki 1999 m. liepos 13 d., pagal Reglamentą (EB) Nr. 1370/95 ir atsižvelgiant į 1, 2 ir 3 kategorijas I priede, pridėtame prie reglamento, kurios turėtų būti išduotos nuo 1999 m. liepos 14 ir nuo 1999 m. liepos 21 d.
2 straipsnis
Šis reglamentas įsigalioja 1999 m. liepos 14 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. liepos 13 d.